Der gælder forskellige regler for eltavler – både til private og erhverv. Hos VS Automatic er vi opdateret på de nyeste krav, så sikkerheden er i orden.
Nogle af de gængse regler i forhold til eltavleinstallationer er tilgængelighed og krav til plads foran tavlen.
En eltavle skal være let tilgængelig for brugeren. Det er lovligt at tavlen er gemt væk bag en skabslåge, hvis der er nem og ubesværet adgang til tavlen. Dette for, at det er nemt at tilgå tavlen og skifte sikringer.
Ligeledes er der et pladskrav, som gælder for tavler, der er installeret efter d. 1. juli 2019 (installationsbekendtgørelsen). Reglen for pladsen omkring tavlen er et reelt krav, hvis højden eller bredden på din eltavle overstiger 1 meter. Er tavlen mindre end 1 meter, er det en opfordring fra Sikkerhedsstyrelsens side.
Kravet lyder, at der skal være 1 m friplads foran tavlen i hele tavlens bredde og fra gulv til dens overkant, dog mindst 2 meter over gulv.